

**KAZLŲ RŪDOS SAVIVALDYBĖS ADMINISTRACIJOS
FINANSŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 620 / 95 276, el. p. finansai@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS TARYBOS 2022 M. KOVO 28 D. SPRENDIMU NR. TS-49 PATVIRTINTO** **KAZLŲ RŪDOS SAVIVALDYBĖS NEVYKDOMO BIUDŽETO FINANSAVIMO TVARKOS APRAŠO PAKEITIMO**

2024-11-08

Kazlų Rūda

**Tarybos sprendimo projekto tikslai ir uždaviniai:** Atnaujinti (pakeisti) Kazlų Rūdos savivaldybės nevykdomo biudžeto finansavimo tvarkos aprašą, kuris reglamentuoja savivaldybės nevykdomo biudžeto finansavimo galimybes, lėšų pervedimą ir naudojimą asignavimų valdytojams. Apraše numatytas programų sąmatų finansavimo eiliškumas, kai nepakanka savivaldybės biudžeto apyvartos lėšų laikinam pajamų trūkumui padengti.

Nuo 2024-03-01 įsigaliojus Lietuvos Respublikos biudžeto sandaros įstatymo ir Lietuvos Respublikos vietos savivaldos įstatymo naujoms redakcijoms, reikalinga peržiūrėti ir patikslinti Kazlų Rūdos savivaldybės tarybos 2022-03-28 sprendimu Nr. TS-49 „Dėl Kazlų Rūdos savivaldybės nevykdomo biudžeto finansavimo tvarkos aprašo patvirtinimo“ patvirtintą Kazlų Rūdos savivaldybės nevykdomo biudžeto finansavimo tvarkos aprašą (toliau tekste – Aprašas). Parengtas tarybos sprendimo projekto lyginamasis variantas. Keičiami Aprašo 5 ir 12 punktai, nes keitimus įpareigoja teisės aktai. Tuo pačiu atlikti Aprašo kiti redakcinio pobūdžio pakeitimai (korekcijos).

Lietuvos Respublikos vietos savivaldos įstatymo 27 straipsnio 2 dalies 1 punktas reglamentuoja, kad meras organizuoja savivaldybės biudžeto sudarymą ir vykdymą, teikia savivaldybės tarybai savivaldybės biudžeto projektą, biudžeto tikslinimą ir savivaldybės metinių ataskaitų rinkinį. Lietuvos Respublikos biudžeto sandaros įstatymo 26 straipsnio 2 dalis reglamentuoja, jeigu nevykdomi savivaldybių biudžetai, tai yra gaunama mažiau pajamų, negu buvo numatyta, finansavimas iš savivaldybių biudžetų vykdomas savivaldybių tarybų nustatyta tvarka. Jeigu numatoma, kad nustatytas pajamų planas iki metų pabaigos nebus įvykdytas, sprendimus dėl biudžete numatytų programų finansavimo tvarkos mero teikimu priima savivaldybės taryba. Lietuvos Respublikos biudžeto sandaros įstatymo 4 straipsnis reglamentuoja asignavimų valdytojų vadovų pareigas ir atsakomybę.

**Dabartinis ir siūlomas Tarybos sprendimo projekte aptariamų klausimų reguliavimas:** Lietuvos Respublikos vietos savivaldos įstatymo 15 straipsnio 4 dalis, 16 straipsnio 1 dalis, Lietuvos Respublikos biudžeto sandaros įstatymo 4 straipsnis, 26 straipsnio 2 dalis.

**Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Patvirtintas aprašas sudarys vienodas sąlygas asignavimų išdavimui, asignavimų mažinimui, asignavimų paskirstymui ir naudojimui esant nevykdomam biudžetui, taip pat bus įgyvendinti teisės aktų reikalavimai.

**Tarybos sprendimo projekto vertinimas, kai rengiamas norminio teisės akto projektas:** Sprendimo projektas antikorupciniu požiūriu nevertinamas.

**Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.

**Priėmus Tarybos sprendimą keičiami ar pripažįstami netekusiais galios teisės aktai:** Priėmus šį sprendimą, kitų teisė aktų pakeisti ar panaikinti nereikės.

**Tarybos sprendimui įgyvendinti reikalingi priimti teisės aktai:** Priėmus šį sprendimą, kitų teisė aktų priimti nereikės.

**Tarybos sprendimui įgyvendinti reikalingos lėšos ir šaltiniai:** Nėra.

**Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.

**Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ir fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Kazlų Rūdos savivaldybės administracija, savivaldybei pavaldžių įstaigų vadovai.

**Tarybos sprendimas įsigalioja:** Teisės aktų nustatyta tvarka.

**Tarybos sprendimo projekto lyginamasis variantas:** Pridedama.

**Su Tarybos sprendimo projekto rengimu susiję dokumentai:** Nėra.

|  |  |  |
| --- | --- | --- |
| Finansų skyriaus vedėja |  | Vaida Makaveckienė |